‘Yan Kwankwasiyya ba su kori Ganduje daga gidan gwamnati ba – Hadimin Ganduje ▷ Legit.ng
‘Yan Kwankwasiyya ba su kori Ganduje daga gidan gwamnati ba – Hadimin Ganduje
6 months ago 5159 views by Naziru Dalha Taura
Salihu Tanko Yakasai, mai taimaka wa gwamnana jihar Kano a bangaren kafafen sadarwa na zamani, ya karyata wani faifan bidiyo da ke yawo a dandalin sada zumunta a kan cewar wasu matasa da ke goyon bayan Kwankwasiyya sun kutsa cikin gwamnatin Kano tare da korar gwamnan jihar, Dakta Abdullahi Umar Ganduje.
Kazalika, Yakasai ya bayyana cewar wannan ba shine karo na farko da mabiya su ka kirkiri tare da yada labaran karya a kan gwamna Ganduje.
Gidan gwamnatin jihar Kano
Ya ce ko a ranar Lahadi haka ‘yan Kwankwasiyya su ka kirkiri wani labarin karya da ke nuna cewar gwamnan jihar Kaduna ya shigo Kano domin taimakon Ganduje a kan zaben kujerar gwamnan jihar Kano da aka yi ranar Asabar, 9 ga watan Maris.
DUBA WANNAN: Sakamakon zabe: hadimin Ganduje ya yi murabus saboda Abba Gida-Gida
Al’amuran siyasa na kara daukan zafi a jihar Kano tun bayan da hukumar zabe ta kara (INEC) ta bayyana zaben kujerar gwamnan jihar a matsayin ‘bai kammalu’ ba saboda yawan kuri’un da aka soke yayin zabe sun fi banbancin da ke tsakanin dan takarar jam’iyyar PDP< Abba Kabir Yusuf, da gwamna mai ci, Dakta Abdullahi Umar Ganduje.
Boko Haram: Iyayen matasa da soji suka tsare na shekaru 8 sunyi zanga-zanga, hotuna